

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2024. április 7-i rendes ülésére**

|  |
| --- |
| **2025. évben beszámolót benyújtott civil szervezetek beszámolójának elfogadásáról** |

**A napirendet tárgyaló ülés dátuma**: **2025. április 7.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:** Telki község Önkormányzat Képviselő-testületének a helyi civil szervezetek részére nyújtható önkormányzati támogatásokról szóló 9/2017. (IV.04.) önkormányzati rendelet 17. § (4) bek.-e szerint a támogatás felhasználását a polgármester a jegyző útján –a bemutatott számlák és szöveges beszámoló alapján –a tárgyévet követő február 28-ig ellenőrzi. Az ellenőrzés eredményéről a tárgyévet követő év márciusi ülésén írásban tájékoztatja a képviselő-testületet. Az elszámolás elutasítható, ha a támogatást a Támogatott nem a pályázati célnak megfelelően használta fel. Ilyen esetben visszafizetési kötelezettséget kell megállapítani.

**2. Jogszabályi hivatkozások**: Telki község Önkormányzat Képviselő-testületének 9/2017. (IV.04.) önkormányzati rendelete a helyi civil szervezetek részére nyújtható önkormányzati támogatásokról

**3. Költségkihatások és egyéb szükséges feltételeket, illetve megteremtésük javasolt forrásai: -**

**4. Tényállás bemutatása:**

Telki község Képviselő-testülete 2024. márciusban pályázatot írt ki a helyben működő egyesületek, alapítványok, társadalmi szervezetek 2024. évi támogatására. A pályázati felhívásra 8 helyi illetékességű civil szervezet adott be pályázatot. 2024. év során, a pályáztatási időszakon kívül még 2 támogatási szerződés jött létre, illetve a Telki Nőikar 2023-as kiegészítő támogatásának beszámolási határideje 2025 év eleje volt. Így összesen 11 beszámolót vizsgált meg a hivatal, 7.448.800,- Ft támogatásról.

2025-ben elszámolt civil szervezetek:

|  |  |  |  |  |
| --- | --- | --- | --- | --- |
|  | **Szervezet** | **Támogatás összege (Ft.)** | **Támogatás célja** | **Felhasználás** |
| 1 | Telki SE | 1.000.000 | Telki Sportegyesület szakosztályai részére szövetségi tagdíjaira, nevezési díjaira, nyugdíjas torna finanszírozására, könyvelési megbízási díjra és egyéb működési és eszközbeszerzési díjakra | tagdíjak, nyugdíjas torna, könyvelési költség  |
| 2 | Telki Teakwon-do Sportegyesület | 100.000 | sporteszközök vásárlására, nevezési díjak finanszírozására, versenyzéssel kapcsolatos úti- és szállásköltség finanszírozására | ITF Teakwon-do Európa-bajnokságon (Lengyelország) szállás, nevezés költség  |
| 3 | KOKUKKEgyesület | 200.000 | 2024. évi kulturális, faluszépítő, környezetvédelmi programjainak költségeire | madárgyűrűzési bemutató, odú telep karbantartása, Szűz Mária Királynő Kápolna sérült vakolatának cseréje, kovácsoltvas zárszerkezet cseréje |
| 4 | Telki Női Kar | 300.000  | 2024. évi működési költségeire és éves koncert programhoz kapcsolódó költségek | színpad, hang és fénytechnikai szolgáltatás jubileumi évadzáró koncerthez |
| 5 | Telki Női Kar | 120.000 | 20. jubileumi év koncertjeinek megvalósításához támogatási időszak: 2023. szeptember 29-től 2024. június 30-ig | 2024. évi koncert programhoz kapcsolódó zongora és hárfa kísérő díjazása |
| 6 | 1002. sz. Néri Szent Fülöp Cserkészcsapat | 200.000 | 2024. évi nyári cserkésztábor költségeinek támogatása céljából, a tábor alapfeltételeihez szükséges felszerelések beszerzésére, szállás költségekre, utazási költségekre (buszbérlés, autóbérlés), élelmezésre, programokhoz szükséges eszközök beszerzésére | élelmiszer vásárlás a táborhoz kapcsolódóan |
| 7 | Budajenő-Telki Székely Társ. | 100.000 | telki és budajenői gyerekek részére néptánctábor szervezésére, bál szervezésére, működésre, néptánc oktatás finanszírozásra, működési költségekre | néptáncoktatás |
| 8 | Óvoda-Iskola Telkiben Alapítvány | 3.000.000 | Telki oktatási-nevelési intézményei pedagógiai munkájának segítése (csapatépítő jellegű programok, előadások, tanfolyamok, továbbképzések, Szülők Akadémiájának finanszírozása, pályázati rendszer kidolgozása, eszközök finanszírozása), Pedagógus elismerő oklevél és Jutalom programra | Szülők Akadémiája előadások, iskolai programok támogatása, iskola és óvodai eszközbeszerzések karbantartások és szolgáltatások finanszírozása, pedagógusok csapatépítő programjainak támogatása  |
| 9 | Óvoda-Iskola Telkiben Alapítvány | 128.800 | Iskola diákjainak 2023/2024 „Magyarország Sakk Diákolimpia Bajnoka” Szombathelyen 2024. június 07-09. között országos csapat döntőre utaztatás | 5 autóval utazott 18 versenyző és kísérőik, üzemanyag és autópályamatrica térítés történt |
| 10 | Telki Polgárőrség Bűnmegelőzési és Önvédelmi Egyesület | 300.000 | Polgárőr Nap, Polgárőr Bál szervezésére | elsősegély tanfolyam, Polgárőr Nap 2024. május 4-én |
| 11 | Musicali Nonprofit Kft. | 2.000.000 | Művészeti fesztivál szervezése | Altalena háromnapos összművészeti fesztivál előadóinak finanszírozása |
|  | **Összesen** | **7.448.800** |  |  |

Az ellenőrzés keretében megállapítást nyert, hogy a nevezett civil szervezetek a vállalt feladatokat elvégezték, a beszámolójukat határidőben benyújtották és azzal szabályosan, a rendelet előírásainak megfelelően elszámoltak. Az elszámolások alapján a támogatási összegek a pályázati célnak megfelelően lettek felhasználva, visszafizetési kötelezettség megállapítására nincs szükség.

Telki, 2025. március 21.

 Deltai Károly

 polgármester

**Határozati javaslat**

**Telki Község Önkormányzatának**

**…/2025.(…….) Önkormányzati határozata**

**2025. évben beszámolót benyújtott civil szervezetek beszámolójának elfogadásáról**

Telki község Önkormányzat képviselő-testülete által 2024.évben támogatott Telki SE, Telki Teakwon-do Sportegyesület, KOKUKK Egyesület, Telki Női Kar, 1002. sz. Néri Szent Fülöp Cserkészcsapat, Budajenő-Telki Székely Társ., Óvoda-Iskola Telkiben Alapítvány, Polgárőrség, Musicali Nonprofit Kft. beszámolóinak ellenőrzését elfogadja, megállapítja, hogy az elszámolások alapján a támogatási összegek a pályázati célnak megfelelően lettek felhasználva, visszafizetési kötelezettség megállapítására nincs szükség.

Határidő: azonnal

Felelős: polgármester